Diari Oficial de la Generalitat Valenciana


Sumari del DOGV 9899, del 23-07-2024 (2024/7154)

RESOLUCIÓ de 10 de juliol de 2024, de la Conselleria d'Educació, Universitats i Ocupació, per la qual es modifica l'autorització del centre estranger El Plantío Internacional School, de la localitat de Paterna-la Canyada, per canvi de titularitat i canvi de denominació específica.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9899

Data del DOGV
:   23-07-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/7154

CVE
:   CVHG-U-4829-6093

Data del document
:   10-07-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

*Antecedents de fet*

La titularitat del centre estranger El Plantío Internacional School, de la localitat de Paterna-la Canyada, codi de centre 14759897, sol·licita el canvi de la titularitat del centre i la modificació de la denominació específica per la d'El Plantío International School.

*Fonaments de dret*

Primer. L'òrgan competent per a dictar la present resolució és la Conselleria d'Educació, Universitats i Ocupació, segons l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació; mitjançant la Resolució de 13 d'abril de 2022, es delega esta competència en la Secretaria Autonòmica d'Educació.

Segon. Vista la normativa aplicable als centres educatius privats i comprovat per la Direcció General de Centres Docents el compliment dels requisits exigits per part de la nova titularitat.

Vistos els antecedents de fet i considerats els fonaments de dret,

RESOLC

*Primer*

Modificar l'autorització per canvi de la titularitat del centre que s'indica més a baix, en els termes que s'especifiquen a continuació:

Codi de centre: 83105916.

Denominació genèrica del centre: centre estranger.

Anterior denominació específica del centre: El Plantío Internacional School.

Nova denominació específica del centre. El Plantío International School.

Anterior titularitat: Alberto Rodríguez Pascual i Lucía Ortega Llorca.

Nova titularitat que s'autoritza: El Plantío Internacional School, Societat Limitada.

Domicili: carrer 233, número 36.

Localitat: Paterna-la Canyada.

Província: València.

*Segon*

La present resolució tindrà efectes des de la data en què es dicta.

La present resolució donarà lloc a les corresponents inscripcions en el Registre de centres docents de la Comunitat Valenciana.

De conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:

a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar de l'endemà de la notificació.

b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.

Per a les persones interessades que no siguen objecte de notificació, els terminis començaran a comptar de l'endemà de la publicació en el *Diari Oficial de la Generalitat Valenciana.*

  

València, 10 de juliol de 2024

Daniel McEvoy Bravo

Secretari autonòmic d’Educació